Tyveri i større omfang medførte dødsstraf efter landsskabslovene, hvilket blev videreført med [[Christian 5.]]'s [[Danske Lov]] fra 1683, der i 6-17-38 under visse betingelser hjemlede dødsstaf for tyveri i gentagne tilfælde. Ellers var straffen "at miste sin hud" (dvs. [[korporlig afstraffelse]] i form af pisk) og i grovere tilfælde [[kagstrygning]] (offentlig piskning og tab af [[ære]]). Først i 1771 bortfaldt dødsstraffen for tyveri,<ref>[https://www.flickr.com/photos/statensarkiver/7026609265/in/set-72157629329717388 Forordning af 27. april 1771, der afskaffer dødsstraf for groft tyveri og i stedet foreskriver kagstrygning og brændemærkning]</ref> og i 1840 blev kagstrygning for tyveri afskaffet.
Jura Juridiske_begreber Kriminalitet